Tožba, vložena 2. avgusta 2011 - ZZ proti Komisiji
(Zadeva F-79/11)
Jezik postopka: francoščina
Stranki
Tožeča stranka: ZZ (zastopnik: S. Pappas, odvetnik)
Tožena stranka: Evropska komisija
Predmet in opis spora
Odškodnina za premoženjsko in nepremoženjsko škodo, ki naj bi nastala zaradi nesprejetja ukrepov za izvajanje sodbe F-128/07.
Predlogi tožeče stranke
Komisiji naj se naloži, naj tožeči stranki plača 10.000 EUR iz naslova izgubljene priložnosti zaradi nesprejetja ukrepov za izvajanje v zvezi z njo;
Komisiji naj se naloži, naj tožeči stranki plača 5000 EUR iz naslova nepremoženjske škode, ki naj bi ji nastala s tem, da je Komisija nikakor ni obvestila o tem, kako namerava ukrepati na podlagi sodbe o razglasitvi ničnosti;
Komisiji naj se naloži plačilo stroškov.
____________